ddrg/super_eurlex huggingface dataset:
Sporazum

v obliki izmenjave pisem, ki predvideva začasno uporabo Sporazuma med Evropsko skupnostjo in Južnoafriško republiko o trgovini z žganimi pijačami od 28. januarja 2002

A. Pismo Evropske skupnosti

Paarl, 28. januar 2002

Spoštovani,

v čast mi je sklicevati se na danes podpisani Sporazum med Evropsko skupnostjo in Južnoafriško republiko o trgovini z žganimi pijačami.

V čast mi je predlagati, da Evropska skupnost in Južna Afrika do začetka veljavnosti omenjenega sporazuma od 28. januarja 2002 začasno uporabljata vse določbe Sporazuma kot tudi priloge, protokole in izjave k temu sporazumu.

Z namenom zagotovitve, da se bodo nekatere določbe Sporazuma med Evropsko skupnostjo in Južnoafriško republiko o trgovini z žganimi pijačami uporabljale, kot je bilo prvotno predvideno med Evropsko skupnostjo in Južno Afriko, vam predlagam, da se prehodno obdobje za zaščito določenih imen, navedenih v členu 6 Sporazuma, začne 1. januarja 2002.

Če je navedeno sprejemljivo za Južno Afriko, to pismo in vaša potrditev skupaj tvorita sporazum med Evropsko skupnostjo in Južnoafriško republiko.

Sprejmite, Gospod, izraz našega najglobljega spoštovanja.

V imenu Evropske skupnosti

B. Pismo Vlade Južnoafriške republike

Paarl, 28. januar 2002

Spoštovani,

v čast mi je potrditi prejem Vašega pisma z današnjim datumom, v katerem je zapisano:

"V čast mi je sklicevati se na danes podpisani Sporazum med Evropsko skupnostjo in Južnoafriško republiko o trgovini z žganimi pijačami.

V čast mi je predlagati, da Evropska skupnost in Južna Afrika do začetka veljavnosti omenjenega sporazuma od 28. januarja 2002 začasno uporabljata vse določbe Sporazuma kot tudi priloge, protokole in izjave k temu Sporazumu.

Z namenom zagotovitve, da se bodo nekatere določbe Sporazuma med Evropsko skupnostjo in Južnoafriško republiko o trgovini z žganimi pijačami uporabljale, kot je bilo prvotno predvideno med Evropsko skupnostjo in Južno Afriko, vam predlagam, da se prehodno obdobje za zaščito določenih imen, navedenih v členu 6 Sporazuma, začne 1. januarja 2002.

Če je navedeno sprejemljivo za Južno Afriko, to pismo in vaša potrditev skupaj tvorita sporazum med Evropsko skupnostjo in Južnoafriško republiko."

V čast mi je potrditi, da se Južnoafriška republika strinja z vsebino Vašega pisma. Sprejmite, Gospod, izraz našega najglobljega spoštovanja.

V imenu Južnoafriške republike

--------------------------------------------------
PRILOGA

--------------------------------------------------

SPORAZUM V OBLIKI IZMENJAVE PISEM

o spremembah k prilogam k Sporazumu med Evropsko skupnostjo in Združenimi državami Amerike o sanitarnih ukrepih za zaščito zdravja ljudi in živali pri trgovanju z živimi živali in živalskimi proizvodi

A. Pismo Evropske skupnosti

Bruselj, 27. oktobra 2003

Vaša ekscelenca,

V čast mi je, da lahko v zvezi s Sporazumom med Evropsko skupnostjo in Združenimi državami Amerike o sanitarnih ukrepih za zaščito zdravja ljudi in živali pri trgovanju z živimi živalmi in živalskimi proizvodi predlagam, da se priloge k Sporazumu spremenijo na naslednji način:

Besedilo točke 43 Priloge V Sporazuma, kakor ga je predlagal Skupni upravljalni odbor, ustanovljen v skladu s točko 14(1) Sporazuma, naj se nadomesti z ustreznim besedilom Dodatka A, priloženega temu sklepu.

Bila bi Vam hvaležna, če bi potrdili soglasje Združenih držav Amerike s tako spremembo Priloge V Sporazuma.

Sprejmite, prosim, izraz mojega najglobljega spoštovanja.

Za Evropsko skupnost

Jaana Husu-Kallio

Priloga:

Dodatek A, ki nadomesti točko 43 Priloge V Sporazuma.

B. Pismo Združenih držav Amerike

Bruselj, 14. november 2003

Spoštovana gospa,

Sklicujem se na vaše pismo z dne 10/27/03, ki vsebuje podrobnosti glede predlaganih sprememb Priloge V k Sporazumu z dne 20. julija 1999 med Evropsko skupnostjo in Združenimi državami Amerike o sanitarnih ukrepih za zaščito zdravja ljudi in živali pri trgovanju z živimi živalmi in živalskimi proizvodi, kakor so navedene v Dodatku A Vašega pisma.

V zvezi s tem mi je čast, da potrdim sprejemljivost za Združene države Amerike predlaganih sprememb po priporočilu Skupnega upravljalnega odbora, ustanovljenega v skladu s členom 14(1) Sporazuma, katerega izvod je priložen temu sklepu. Razumem, da te spremembe začnejo učinkovati na datum, na katerega ES uradno obvesti ZDA, da je zaključila potrebne postopke za izvajanje teh sporazumov.

Sprejmite, prosim, izraz mojega najglobljega spoštovanja.

Za pristojni organ Združenih držav Amerike

Norval Francis

Priloga:

Dodatek A, ki spreminja Prilogo V Sporazuma.

--------------------------------------------------
SL Uradni list Evropske unije L 209/15

Popravek Protokola k Sporazumu o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu

( Uradni list Evropske unije L 17 z dne 24. januarja 2007 )

Stran 16, člen 3:

besedilo:

„Člen 3 Ta protokol začne veljati prvi dan meseca, ki sledi datumu podpisa.“,

se glasi:

„Člen 3 Ta protokol začne veljati prvi dan meseca, ki sledi datumu, ko sta pogodbenici druga drugo obvestili, da so zaključeni vsi notranji postopki, potrebni v ta namen.“;

Stran 16, člen 4:

besedilo:

„Člen 4 Ta protokol je sestavljen v dveh izvodih v vseh uradnih jezikih pogodbenic, pri čemer so besedila v vseh teh jezikih enako verodostojna.“,

se glasi:
DODATNI PROTOKOL

k Sporazumu med Evropsko gospodarsko skupnostjo in Islandijo zaradi pristopa Republike Bolgarije in Romunije k Evropski uniji

EVROPSKA SKUPNOST

in

ISLANDIJA

OB UPOŠTEVANJU Sporazuma med Evropsko gospodarsko skupnostjo in Islandijo, podpisanega v Bruslju 22. julija 1972, v nadaljnjem besedilu „Sporazum“, in obstoječih ureditev za trgovino z ribami ter ribiškimi proizvodi med Islandijo in Skupnostjo,

OB UPOŠTEVANJU pristopa Republike Bolgarije in Romunije k Evropski uniji,

OB UPOŠTEVANJU Sporazuma o udeležbi Republike Bolgarije in Romunije v Evropskem gospodarskem prostoru,

OB UPOŠTEVANJU obstoječega režima za trgovino z ribami in ribiškimi proizvodi med Islandijo ter Republiko Bolgarijo in Romunijo,

STA SE ODLOČILI, da s skupnim soglasjem določita prilagoditve Sporazuma zaradi pristopa Republike Bolgarije in Romunije k Evropski uniji,

IN SKLENETA NASLEDNJI PROTOKOL:

Člen 1 Besedilo Sporazuma, priloge in protokoli, ki so njegov sestavni del, ter sklepna listina s priloženimi izjavami se sestavijo v bolgarskem in romunskem jeziku, pri čemer so ta besedila enako verodostojna kot izvirna besedila. Skupni odbor odobri bolgarska in romunska besedila.

Člen 2 Posebne določbe, ki se uporabljajo za uvoz v Skupnost nekaterih rib in ribiških proizvodov s poreklom iz Islandije, so določene v tem protokolu in Prilogi k Protokolu. Letne dajatev proste tarifne kvote iz Priloge k temu protokolu se izvajajo v obdobju od 1. januarja 2007 do 30. aprila 2009. Ravni kvot se pregledajo ob koncu navedenega obdobja, pri čemer se upoštevajo vsi ustrezni interesi. Ravni kvote za leto 2007 se realno ne zmanjšajo, saj se širitev Evropskega gospodarskega prostora ni zgodila 1. januarja 2007. Obseg tarifne kvote za leto 2009 se zmanjša v skladu s svojo uporabo do 30. aprila 2009.

Člen 3 Ta protokol ratificirata ali odobrita pogodbenici v skladu s svojimi postopki. Listine o ratifikaciji ali odobritvi se deponirajo pri Generalnem sekretariatu Sveta Evropske unije. Veljati začne dan po tem, ko je bila deponirana zadnja listina o ratifikaciji ali odobritvi, če so bile prav tako deponirane listine o ratifikaciji ali odobritvi naslednjih povezanih sporazumov: (i) Sporazum o udeležbi Republike Bolgarije in Romunije v Evropskem gospodarskem prostoru; (ii) Sporazum v obliki izmenjave pisem med Evropsko skupnostjo in Kraljevino Norveško glede programa o sodelovanju za gospodarsko rast in trajnostni razvoj v Bolgariji; (iii) Sporazum v obliki izmenjave pisem med Evropsko skupnostjo in Kraljevino Norveško glede programa o sodelovanju za gospodarsko rast in trajnostni razvoj v Romuniji in (iv) Dodatni protokol k Sporazumu med Evropsko gospodarsko skupnostjo in Kraljevino Norveško zaradi pristopa Republike Bolgarije in Romunije k Evropski uniji.

Člen 4 Ta protokol je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in islandskem jeziku, pri čemer so besedila v vseh teh jezikih enako verodostojna.
Skupna izjava glede Kraljevine Danske

Pogodbenici sta seznanjeni, da se ta sporazum ne uporablja za postopke za izdajanje vizumov na diplomatskih in konzularnih predstavništvih Kraljevine Danske.

V teh okoliščinah je zaželeno, da organi Kraljevine Danske in Ruske federacije nemudoma sklenejo dvostranski sporazum o poenostavitvi izdajanja vizumov za kratkoročno bivanje s podobnimi pogoji, kakor so v Sporazumu med Evropsko skupnostjo in Rusko federacijo.
Protokol

o spremembi Sporazuma med Evropsko skupnostjo in Vzhodno Republiko Urugvaj o nekaterih vidikih zračnih prevozov

EVROPSKA SKUPNOST

na eni strani in

VZHODNA REPUBLIKA URUGVAJ

na drugi strani

(v nadaljnjem besedilu "pogodbenici") STA SE –

OB UPOŠTEVANJU sporazuma med Romunijo in Vzhodno republiko Urugvaj, podpisanega 31. maja 1996 v Bukarešti,

OB UPOŠTEVANJU Sporazuma med Evropsko skupnostjo in Vzhodno republiko Urugvaj o nekaterih vidikih zračnih prevozov, podpisanega v Montevideu 3. novembra 2006 (v nadaljnjem besedilu "horizontalni sporazum"),

OB UPOŠTEVANJU pristopa Romunije k Evropski uniji in s tem k Skupnosti dne 1. januarja 2007 –

DOGOVORILI O NASLEDNJEM:

Člen 1

V točki (a) Priloge I k horizontalnemu sporazumu se za vnosom v zvezi s Portugalsko vstavi naslednja alinea:

- "— Sporazum med vlado Republike Romunije in vlado Vzhodne republike Urugvaj o zračnem prevozu, podpisan v Bukarešti 31. maja 1996, v Prilogi II imenovan "Sporazum med Urugvajem in Romunijo",".

Člen 2

V Prilogi II k horizontalnemu sporazumu se za vnosom v zvezi s "Sporazumom med Urugvajem in Portugalsko" vstavijo naslednje alinee:

(a) v točki (a) "Določitev":

- "— člen 3 Sporazuma med Urugvajem in Romunijo,";

(b) v točki (b) "Zavrnitev, preklic, začasni odvzem ali omejitev pooblastil ali dovoljenj":

- "— člen 4(1) Sporazuma med Urugvajem in Romunijo,";

(c) v točki (d) "Obdavčitev letalskega goriva":

- "— člen 9 Sporazuma med Urugvajem in Romunijo,";

(d) v točki (e) "Tarife za prevoz znotraj Evropske skupnosti":

- "— člen 8 Sporazuma med Urugvajem in Romunijo".

Člen 3

Ta protokol začne veljati na dan, ko se pogodbenici medsebojno pisno uradno obvestita, da sta zaključili notranje postopke, potrebne za začetek njegove veljavnosti.

Člen 4

Ta protokol je sestavljen v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku. V primeru spora špansko besedilo prevlada nad besedili v drugih jezikih.

--------------------------------------------------
SL Uradni list Evropske unije L 331/21

Sporazum med Evropsko skupnostjo in Kraljevino Dansko o vročanju sodnih in zunajsodnih pisanj v civilnih ali gospodarskih zadevah

V skladu s členom 3(2) Sporazuma med Evropsko skupnostjo in Kraljevino Dansko o vročanju sodnih in zunajsodnih pisanj v civilnih ali gospodarskih zadevah (1), sklenjenega s Sklepom Sveta 2006/326/ES (2) (v nadaljnjem besedilu: Sporazum), Danska ob vsakem sprejetju sprememb Uredbe Sveta (ES) št. 1348/2000 (3) uradno obvesti Komisijo o svoji odločitvi glede izvajanja vsebine teh sprememb.

Uredba (ES) št. 1393/2007 Evropskega parlamenta in Sveta (4) o vročanju sodnih in izvensodnih pisanj v civilnih ali gospodarskih zadevah v državah članicah (vročanje pisanj) in razveljavitvi Uredbe Sveta (ES) št. 1348/2000 je bila sprejeta dne 13. novembra 2007.

V skladu s členom 3(2) Sporazuma je Danska z dopisom dne 20. novembra 2007 uradno obvestila Komisijo o svoji odločitvi, da bo izvajala Uredbo (ES) št. 1393/2007. V skladu s členom 3(6) Sporazuma dansko uradno obvestilo ustvari medsebojne obveznosti med Dansko in Skupnostjo. Zato Uredba (ES) št. 1393/2007 pomeni spremembo Sporazuma in se šteje za njegovo prilogo.

V skladu s členom 3(4) Sporazuma bodo potrebni upravni ukrepi začeli veljati na dan začetka veljavnosti Uredbe (ES) št. 1393/2007.

(1) UL L 300, 17.11.2005, str. 55.

(2) UL L 120, 5.5.2006, str. 23.

(3) UL L 160, 30.6.2000, str. 37.

(4) UL L 324, 10.12.2007, str. 79.
PRILOGA 2

RIBIŠKI SUBJEKTI

1. Po začetku veljavnosti sprememb te konvencije, sprejetih 18. novembra 2019, lahko samo ribiški subjekt, ki je do 10. julija 2013 dosegel status sodelujočega v skladu s postopki, ki jih je določila Komisija, kakor je navedeno v resoluciji [res. 19-13], sprejeti hkrati s to prilogo, s pisno listino, ki se predloži izvršnemu sekretarju Komisije, izrazi trdno zavezo, da bo spoštoval pogoje te konvencije in upošteval priporočila, sprejeta v skladu s to konvencijo. Taka zaveza začne veljati trideset dni od datuma prejema listine. Ta ribolovni subjekt lahko odstopi od take zaveze s pisnim obvestilom, naslovljenim na izvršnega sekretarja Komisije. Obvestilo o odstopu začne veljati eno leto od datuma njegovega prejema, razen če je v obvestilu določen poznejši datum.

2. V primeru kakršne koli spremembe te konvencije v skladu s členom XV lahko ribiški subjekt iz odstavka 1 s pisno listino, ki se predloži izvršnemu sekretarju Komisije, izrazi trdno zavezo, da bo spoštoval pogoje spremenjene konvencije in upošteval priporočila, sprejeta v skladu s to konvencijo. Ta zaveza ribiškega subjekta začne veljati na datume, določene v členu XV, ali na datum prejema pisnega obvestila, navedenega v tem odstavku, kar je pozneje.

3. Izvršilni sekretar obvesti pogodbenice o prejemu takih zavez ali uradnih obvestil; pogodbenicam omogoči dostop do uradnih obvestil; posreduje uradna obvestila pogodbenic ribiškemu subjektu, vključno z obvestili o ratifikaciji, odobritvi ali pristopu h Konvenciji ter o začetku veljavnosti te konvencije in njenih sprememb; ter na varnem hrani vse tovrstne dokumente, ki so bili posredovani med ribiškim subjektom in izvršnim sekretarjem.

4. Ribiški subjekt iz odstavka 1, ki je s predložitvijo pisne listine iz odstavkov 1 in 2 izrazil trdno zavezo, da bo spoštoval pogoje te konvencije in upošteval priporočila, sprejeta na podlagi te konvencije, lahko sodeluje pri ustreznem delu Komisije, vključno s sprejemanjem odločitev, in ima smiselno enake pravice in obveznosti kot članice Komisije, kakor je določeno v členih III, V, VII, IX, XI, XII, in XIII te konvencije.

5. Če spor vključuje ribiški subjekt iz odstavka 1, ki je izrazil svojo zavezanost spoštovanju pogojev te konvencije v skladu s to prilogo, in ga ni mogoče rešiti po mirni poti, se lahko ob soglasju strank v sporu, odvisno od primera, predloži ad hoc strokovnemu odboru ali, po dogovoru o obsegu spora, v končno in zavezujočo arbitražo.

6. Določbe te priloge, ki se nanašajo na udeležbo ribiškega subjekta iz odstavka 1, se uporabljajo samo za namene te konvencije.
15 % glavonožcev, 5 % rakov in 20 % drugih globokomorskih pridnenih rib.

Odstotki prilova iz prvega pododstavka se v skladu s senegalskimi predpisi izračunajo na koncu vsakega ribolovnega potovanja glede na skupno težo ulova.

Hranjenje na krovu, pretovarjanje, iztovarjanje, shranjevanje in prodaja vseh ali nekaterih morskih psov in skatov, ki jih ščitijo akcijski načrt EU za ohranjanje in upravljanje morskih psov ter regionalne organizacije za upravljanje ribištva in pristojne regionalne ribiške organizacije, tj. dolgoplavutega morskega psa (Carcharhinus longimanus), svilnatega morskega psa (Carcharhinus falciformis), belega morskega volka (Carcharodon carcharias), morskega psa orjaka (Cetorhinus maximus), atlantskega morskega psa (Lamna nasus), velikooke morske lisice (Alopias superciliosus), sklata (Squatina squatina), mante (Manta birostris) in kladvenice (Sphyrna zygaena), so prepovedani.

Če so v prilovu vrste morskih psov in skatov, ki se jih ne sme hraniti na krovu, se jih ne sme raniti. Ujete primerke je treba takoj izpustiti.

Hranjenje na krovu, pretovarjanje, iztovarjanje, shranjevanje in prodaja pelagičnih vrst, ki zajemajo Trachurus spps, Sardina Pilchardus, Scomber spps in Sardinella spp, so prepovedani.
0.49

Pogodbenice lahko v skladu z nacionalno zakonodajo ustrezno pooblaščenim osebam dodelijo večje ugodnosti pri uporabi določb Konvencije. Pogoji, ki jih pristojni organi zahtevajo za dodelitev takih ugodnosti, bi morali vključevati vsaj uporabo informacijske in komunikacijske tehnologije za zagotovitev dobrega poteka postopka TIR, oprostitev predložitve zvezka TIR carinskim uradom odhoda ali namembnim carinskim uradom za blago, cestno vozilo, skupino vozil ali zabojnik ter navodila za ustrezno pooblaščene osebe, da opravljajo posebne naloge, ki so v skladu s Konvencijo TIR zaupane carinskim organom, kot so zlasti izpolnjevanje in žigosanje zvezkov TIR ter pritrjevanje ali preverjanje carinskih oznak. Ustrezno pooblaščene osebe, ki so jim bile dodeljene večje ugodnosti, bi morale vzpostaviti sistem vodenja evidenc, ki bi carinskim organom omogočal izvajanje učinkovitih carinskih kontrol ter nadzorovanje postopka in izvajanje naključnih kontrol. Večje ugodnosti bi bilo treba dodeliti brez poseganja v odgovornost imetnikov zvezkov TIR, kot je določeno v odstavku 2 člena 11 Konvencije.
SPREMEMBE CARINSKE KONVENCIJE O MEDNARODNEM PREVOZU BLAGA NA PODLAGI ZVEZKOV TIR (KONVENCIJA TIR, 1975)

V skladu s sporočilom depozitarju ZN C.N.91.2022.TREATIES-XI.A.16 začnejo 25. junija 2022 za vse pogodbenice veljati naslednje spremembe Konvencije TIR

Člen 18, vrstica 3

Beseda štiri se nadomesti z osem

Doda se nov odstavek, ki se glasi: Carinski organi lahko omejijo največje število carinskih uradov odhoda (ali namembnih carinskih uradov) na svojem ozemlju na manj kot sedem, vendar ne manj kot tri.

Priloga 1, RAZLIČICA 1, stran 2 ovitka: Vzorec zvezka TIR, točka 5 pravil „Règles relatives à l’utilisation du carnet TIR“

Beseda quatre se nadomesti z huit.

Priloga 1, RAZLIČICA 1, stran 3 ovitka: Različica 1 vzorca zvezka TIR, točka 5 pravil „Rules regarding the use of the TIR Carnet“

Beseda four se nadomesti z eight.

Priloga 1, RAZLIČICA 1, stran 5 (bela) vzorca zvezka TIR, kupon št. 1

Obstoječi kupon št. 1 se nadomesti z naslednjim. (1)

Priloga 1, RAZLIČICA 1, stran 6 (zelena) različice 1 vzorca zvezka TIR, kupon št. 2

Obstoječi kupon št. 2 se nadomesti z naslednjim (2)

Priloga 1, RAZLIČICA 2, stran 2 ovitka: Vzorec zvezka TIR, točka 5 pravil „Règles relatives à l’utilisation du carnet TIR“

Beseda quatre se nadomesti z huit.

Priloga 1, RAZLIČICA 2, stran 3 ovitka: Različica 1 vzorca zvezka TIR, točka 5 pravil „Rules regarding the use of the TIR Carnet“

Beseda four se nadomesti z eight

Priloga 1, RAZLIČICA 2, stran 12 (bela) vzorca zvezka TIR, kupon št. 1

Obstoječi kupon št. 1 se nadomesti z naslednjim (3)

Priloga 1, RAZLIČICA 2, stran 13 (zelena) vzorca zvezka TIR, kupon št. 2

Obstoječi kupon št. 2 se nadomesti z naslednjim (4)

Priloga 6, nova pojasnjevalna opomba k členu 18

Doda se nova pojasnjevalna opomba 0.183, ki se glasi:

0.18.3 Pogodbenice javno objavijo informacije o takih omejitvah in o tem obvestijo izvršni odbor TIR, vključno z ustrezno uporabo elektronskih aplikacij, ki jih je v ta namen pripravil sekretariat TIR pod nadzorom izvršnega odbora TIR.

GOODS MANIFEST

GOODS MANIFEST

GOODS MANIFEST

GOODS MANIFEST

(1) Glej stran 3 tega dokumenta.

(2) Glej strani 4 in 5 tega dokumenta.

(3) Glej strani 6 in 7 tega dokumenta.

(4) Glej strani 8 in 9 tega dokumenta.
Sklep Skupnega odbora EGP

št. 5/94

z dne 8. februarja 1994

o spremembi Protokola 37 in Priloge VII k Sporazumu o EGP

SKUPNI ODBOR EGP JE

ob upoštevanju Sporazuma o evropskem gospodarskem prostoru, ki ga spreminja Protokol o spremembi Sporazuma o evropskem gospodarskem prostoru, v nadaljevanju Sporazum, in zlasti členov 98 in 101 tega sporazuma,

ker drugi potrjeni zapisnik in Protokol 37 Sporazuma določata, da se Koordinacijska skupina za medsebojno priznavanje visokošolskih diplom (Direktiva Sveta 89/48/EGS) doda seznamu iz Protokola 37;

ker je treba spremeniti Prilogo VII Sporazuma z namenom, da se podrobno navedejo pogoji za udeležbo,

SKLENIL:

Člen 1

Za točko 8 Protokola 37 Sporazuma se doda:

"9. Koordinacijska skupina za medsebojno priznavanje visokošolskih diplom (Direktiva Sveta 89/48/EGS)."

Člen 2

Priloga VII (Medsebojno priznavanje strokovnih kvalifikacij) se spremeni na naslednji način:

Pod postavko A. Splošni sistem, se za točko 1 doda (Direktiva Sveta 89/48/EGS):

"Pogoji za pridružitev Avstrije, Finske, Islandije, Norveške in Švedske v skladu s členom 101 tega sporazuma:

Avstrija, Finska, Islandija, Norveška in Švedska lahko imenujejo po enega opazovalca za sodelovanje pri nalogah Koordinacijske skupine za medsebojno priznavanje visokošolskih diplom iz člena 9(2) Direktive 89/48/EGS.

Komisija pravočasno obvesti sodelujoče o datumu sestankov Skupine in jim posreduje v zvezi s tem pomembno dokumentacijo."

Člen 3

Ta sklep začne veljati 1. maja 1994, če so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 8. februarja 1994

Za Skupni odbor EGP

Predsednik

N. van der Pas

--------------------------------------------------
Sklep Skupnega odbora EGP

št. 18/94

z dne 28. oktobra 1994

o spremembah Priloge IX (Finančne storitve) k Sporazumu EGP

SKUPNI ODBOR EGP JE

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu Sporazum, in zlasti člena 98 Sporazuma,

ker je Direktivo 94/19/ES Evropskega parlamenta in Sveta z dne 30. maja 1994 o sistemih zajamčenih vlog [1] treba vključiti v Sporazum,

SKLENIL:

Člen 1

V Prilogo IX k Sporazumu se za točko 19 (Direktiva Komisije 91/31/EGS) vstavijo naslednje nove točke:

"19a. 394 L 0019: Direktiva 94/19/ES Evropskega parlamenta in Sveta z dne 30. maja 1994 o sistemih zajamčenih vlog (UL L 135, 31.5.1994, str. 5)."

Člen 2

Besedila Direktive 94/19/ES Evropskega parlamenta in Sveta v finskem, islandskem, norveškem in švedskem jeziku, ki so priložena ustreznim jezikovnim različicam tega sklepa, so verodostojna.

Člen 3

Ta sklep začne veljati 1. decembra 1994 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 28. oktobra 1994

Za Skupni odbor EGP

Predsednik

H. Hafstein

[1] UL L 135, 31.5.1994, str. 5.

--------------------------------------------------